ddrg/super_eurlex huggingface dataset:
Euroopa Liidu Teataja L 074 , 29/03/1971 Lk 0015 - 0015

Soomekeelne eriväljaanne: Peatükk 15 Köide 1 Lk 0144

Taanikeelne eriväljaanne: Seeria I Peatükk 1971(I) Lk 0162

Rootsikeelne eriväljaanne: Peatükk 15 Köide 1 Lk 0144

Ingliskeelne eriväljaanne: Seeria I Peatükk 1971(I) Lk 0180

Kreekakeelne eriväljaanne: Peatükk 13 Köide 1 Lk 0126

Hispaaniakeelne eriväljaanne: Peatükk 13 Köide 2 Lk 0003

Portugalikeelne eriväljaanne Peatükk 13 Köide 2 Lk 0003



Nõukogu direktiiv, 22. märts 1971, millega pikendatakse nõukogu 27. juuni 1967. aasta direktiivi (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) artiklis 10 sätestatud tähtaega (71/144/EMÜ) EUROOPA MAJANDUSÜHENDUSE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut ning arvestades, et: nõukogu 27. juuni 1967. aasta direktiivis [1] ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, viimati muudetud nõukogu 6. märtsi 1970. aasta direktiiviga, [2] on sätestatud, et liikmesriigid peaksid vastu võtma käesoleva direktiivi järgimiseks vajalikud meetmed ja rakendama neid hiljemalt 1. jaanuaril 1971; kõnealune tähtaeg on ebapiisav; seepärast on soovitav seda pikendada, ON VASTU VÕTNUD KÄESOLEVA DIREKTIIVI: Artikkel 1 Nõukogu 27. juuni 1967. aasta direktiivi artikli 10 esimeses lõigus sätestatud tähtaega pikendatakse 1. jaanuarini 1972. Artikkel 2 Käesolev direktiiv on adresseeritud liikmesriikidele. Brüssel, 22. märts 1971 Nõukogu nimel eesistuja M. Cointat [1] EÜT 196, 16.8.1967, lk 1. [2] EÜT L 59, 14.3.1970, lk 33. --------------------------------------------------
Euroopa Liidu Teataja L 171 , 29/07/1972 Lk 0039 - 0039

Soomekeelne eriväljaanne: Peatükk 3 Köide 4 Lk 0229

Taanikeelne eriväljaanne: Seeria I Peatükk 1972(III) Lk 0726

Rootsikeelne eriväljaanne: Peatükk 3 Köide 4 Lk 0229

Ingliskeelne eriväljaanne: Seeria I Peatükk 1972(III) Lk 0765

Kreekakeelne eriväljaanne: Peatükk 03 Köide 8 Lk 0093

Hispaaniakeelne eriväljaanne: Peatükk 03 Köide 6 Lk 0054

Portugalikeelne eriväljaanne Peatükk 03 Köide 6 Lk 0054



Nõukogu direktiiv, 20. juuli 1972, millega muudetakse direktiivi sööda ametlikuks kontrollimiseks ettenähtud ühenduse proovivõtu- ja analüüsimeetodite kehtestamise kohta (72/275/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut, võttes arvesse Euroopa Parlamendi arvamust, võttes arvesse majandus- ja sotsiaalkomitee arvamust ning arvestades, et: nõukogu 20. juuli 1970. aasta direktiivi (sööda ametlikuks kontrollimiseks ettenähtud ühenduse proovivõtu- ja analüüsimeetodite kehtestamise kohta) [1] artiklis 4 sätestatakse, et kõnealuse direktiivi artiklis 3 kõnealuse kehtestamise kohta sätestatud kord peab lõppema kaheksateistkümne kuu jooksul alates küsimuse esmakordse alalisele söödakomiteele suunamise kuupäevast vastavalt artikli 3 lõikele 1 või mõnele muule vastavale sättele; kahe komisjoni direktiivi eelnõu suunati komiteele esmakordselt komitee 15. ja 16. detsembri 1970. aasta koosolekul; seepärast oleks kõnealune kord pidanud lõppema 16. juunil 1972; kõnealune kord on seni osutunud täielikult rahuldavaks ning seepärast tuleks see säilitada ka pärast esialgselt määratud aja lõppu, ON VASTU VÕTNUD KÄESOLEVA DIREKTIIVI: Artikkel 1 Nõukogu 20. juuli 1970. aasta direktiivi artikkel 4 tunnistatakse käesolevaga kehtetuks alates 16. juunist 1972. Artikkel 2 Käesolev direktiiv on adresseeritud liikmesriikidele. Brüssel, 20. juuli 1972 Nõukogu nimel eesistuja T. Westerterp [1] EÜT L 170, 3.8.1970, lk 2. --------------------------------------------------
Euroopa Liidu Teataja L 121 , 26/05/1972 Lk 0032 - 0032

Soomekeelne eriväljaanne: Peatükk 5 Köide 1 Lk 0174

Taanikeelne eriväljaanne: Seeria I Peatükk 1972(II) Lk 0456

Rootsikeelne eriväljaanne: Peatükk 5 Köide 1 Lk 0174

Ingliskeelne eriväljaanne: Seeria I Peatükk 1972(II) Lk 0474

Kreekakeelne eriväljaanne: Peatükk 05 Köide 1 Lk 0218

Hispaaniakeelne eriväljaanne: Peatükk 05 Köide 2 Lk 0006

Portugalikeelne eriväljaanne Peatükk 05 Köide 2 Lk 0006



Nõukogu direktiiv, 18. mai 1972, millega laiendatakse 25. veebruari 1964. aasta direktiivi (välisriigi kodanike liikumise ja elukohaga seonduvate avaliku korra, julgeoleku või tervishoiu seisukohalt õigustatud erimeetmete kooskõlastamise kohta) reguleerimisala töötajatele, kes kasutavad õigust jääda elama liikmesriigi territooriumile pärast selles riigis töötamist (72/194/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 49 ja artikli 56 lõiget 2, võttes arvesse komisjoni ettepanekut, võttes arvesse Euroopa Parlamendi arvamust, võttes arvesse majandus- ja sotsiaalkomitee arvamust ning arvestades, et: nõukogu 25. veebruari 1964. aasta direktiiviga [1] on kooskõlastatud välisriigi kodanike liikumise ja elukohaga seonduvad avaliku korra, julgeoleku või tervishoiu seisukohalt õigustatud erimeetmed; komisjoni 29. juuni 1970. aasta määruses (EMÜ) nr 1251/70 töötajate õiguse kohta jääda elama liikmesriigi territooriumile pärast selles riigis töötamist [2] on sätestatud sellise õiguse kasutamise tingimused; 25. veebruari 1964. aasta direktiivi kohaldamist tuleks jätkata isikute suhtes, kelle suhtes kohaldatakse nimetatud määrust, ON VASTU VÕTNUD KÄESOLEVA DIREKTIIVI: Artikkel 1 Nõukogu 25. veebruari 1964. aasta direktiivi välisriigi kodanike liikumise ja elukohaga seonduvate avaliku korra, julgeoleku või tervishoiu seisukohalt õigustatud erimeetmete kooskõlastamise kohta kohaldatakse liikmesriikide kodanike ja nende pereliikmete suhtes, kes määruse (EMÜ) nr 1251/70 kohaselt kasutavad õigust jääda elama liikmesriigi territooriumile. Artikkel 2 Liikmesriigid jõustavad käesoleva direktiivi täitmiseks vajalikud meetmed kuue kuu jooksul alates direktiivi teatavakstegemisest ning teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 18. mai 1972 Nõukogu nimel eesistuja M. Mart [1] EÜT 56, 4.4.1964, lk 850/64. [2] EÜT L 142, 30.6.1970, lk 24. --------------------------------------------------
Euroopa Liidu Teataja L 291 , 28/12/1972 Lk 0162 - 0162

Soomekeelne eriväljaanne: Peatükk 6 Köide 1 Lk 0114

Taanikeelne eriväljaanne: Seeria I Peatükk 1972(31.12)L291 Lk 0023

Rootsikeelne eriväljaanne: Peatükk 6 Köide 1 Lk 0114

Ingliskeelne eriväljaanne: Seeria I Peatükk 1972(28-30.12) Lk 0077

Kreekakeelne eriväljaanne: Peatükk 06 Köide 1 Lk 0143

Hispaaniakeelne eriväljaanne: Peatükk 13 Köide 2 Lk 0179

Portugalikeelne eriväljaanne Peatükk 13 Köide 2 Lk 0179



Nõukogu direktiiv, 19. detsember 1972, millega muudetakse mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamist käsitlevat nõukogu 24. aprilli 1972. aasta direktiivi 72/166/EMÜ (72/430/EMÜ) EUROOPA ÜHENDUSTE NÕUKOGU, võttes arvesse 22. jaanuaril 1972. aastal Brüsselis allkirjastatud lepingut uute liikmesriikide ühinemise kohta Euroopa Majandusühenduse ja Euroopa Aatomienergiaühendusega, [1] eriti sellele lisatud akti artiklit 153, võttes arvesse komisjoni ettepanekut ning arvestades, et: pärast ühenduse laienemist suurendatakse nõukogu 24. aprilli 1972. aasta direktiivis 72/166/EMÜ (mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta) [2] arvesse võetud rahvuslike büroode arvu kuuelt üheksale, mis tingib kõnealuse direktiivi muutumise, ON VASTU VÕTNUD KÄESOLEVA DIREKTIIVI: Artikkel 1 "— pärast seda, kui üheksa liikluskindlustuse rahvuslikku bürood on sõlminud lepingu, mille tingimuste kohaselt garanteerib iga rahvuslik büroo nõuete lahendamise vastavalt siseriiklike sundkindlustust käsitlevate õigusaktide sätetele oma territooriumil toimunud õnnetusjuhtumite puhul, mille on põhjustanud tavaliselt teise liikmesriigi territooriumil asuv kindlustatud või kindlustamata sõiduk;" . Artikkel 2 Käesolev direktiiv jõustub uute liikmesriikide ühinemisel Euroopa ühendustega. Käesolev direktiiv on adresseeritud liikmesriikidele. Brüssel, 19. detsember 1972 Nõukogu nimel eesistuja T. Westerterp [1] EÜT L 73, 27.3.1972, lk 1. [2] EÜT L 103, 2.5.1972, lk 1. --------------------------------------------------
Euroopa Liidu Teataja L 291 , 28/12/1972 Lk 0156 - 0157

Soomekeelne eriväljaanne: Peatükk 13 Köide 2 Lk 0162

Taanikeelne eriväljaanne: Seeria I Peatükk 1972(28.12) Lk 0023

Rootsikeelne eriväljaanne: Peatükk 13 Köide 2 Lk 0162

Ingliskeelne eriväljaanne: Seeria I Peatükk 1972(28-30.12) Lk 0071

Kreekakeelne eriväljaanne: Peatükk 13 Köide 2 Lk 0056

Hispaaniakeelne eriväljaanne: Peatükk 13 Köide 2 Lk 0177

Portugalikeelne eriväljaanne Peatükk 13 Köide 2 Lk 0177



Nõukogu direktiiv, 19. detsember 1972, millega muudetakse nõukogu 26. juuli 1971. aasta direktiivi liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta (72/427/EMÜ) EUROOPA ÜHENDUSTE NÕUKOGU, võttes arvesse 22. jaanuaril 1972. aastal allakirjutatud lepingut uute liikmesriikide ühinemise kohta Euroopa Majandusühenduse ja Euroopa Aatomienergiaühendusega, eriti sellele lisatud akti artiklit 153, võttes arvesse komisjoni ettepanekut ning arvestades, et: nõukogu 26. juuli 1971. aasta direktiivi 71/316/EMÜ (liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta) [1] II lisa vajab seoses ühenduse laienemisega tehnilist kohandamist; vastavalt eespool märgitud akti artiklile 30 tuleb eespool nimetatud direktiivi muuta kooskõlas kõnealuse akti II lisas sätestatud suunistega, ON VASTU VÕTNUD KÄESOLEVA DIREKTIIVI: Artikkel 1 Jooniseid, millele viidatakse nõukogu 26. juuli 1971. aasta direktiivi II lisa punktis 3.2.1, täiendatakse riigitähistega UK, IR ja DK vastavalt allpool esitatud näidisele: +++++ TIFF +++++ Artikkel 2 Käesolev direktiiv on adresseeritud liikmesriikidele ja jõustub ühinemise kuupäeval. Brüssel, 19. detsember 1972 Nõukogu nimel eesistuja T. Westerterp [1] EÜT L 202, 6.9.1971, lk 1. --------------------------------------------------
Euroopa Liidu Teataja L 083 , 30/03/1973 Lk 0035 - 0035

Soomekeelne eriväljaanne: Peatükk 3 Köide 5 Lk 0129

Kreekakeelne eriväljaanne: Peatükk 03 Köide 9 Lk 0128

Rootsikeelne eriväljaanne: Peatükk 3 Köide 5 Lk 0129

Hispaaniakeelne eriväljaanne: Peatükk 03 Köide 6 Lk 0244

Portugalikeelne eriväljaanne Peatükk 03 Köide 6 Lk 0244



Komisjoni direktiiv, 5. detsember 1972, millega muudetakse teist komisjoni 18. novembri 1971. aasta direktiivi, millega kehtestatakse ühenduse analüüsimeetodid söötade ametlikuks kontrollimiseks (73/47/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 20. juuli 1970. aasta direktiivi [1] söötade ametlikuks kontrollimiseks ettenähtud ühenduse proovivõtu- ja analüüsimeetodite kehtestamise kohta, viimati muudetud 20. juuli 1972. aasta direktiiviga, [2] eriti selle artiklit 2, ning arvestades, et: 18. novembril 1971. aastal võttis komisjon vastu teise direktiivi, [3] millega kehtestatakse ühenduse analüüsimeetodid söötade ametlikuks kontrollimiseks; kõnealuse direktiivi lisa 1. osas nähakse ette niiskuse määramise meetod, mida kohaldatakse muu hulgas loomsete ja taimsete rasvade ja õlide analüüsimise suhtes; alates 1. jaanuarist 1974 tuleb määrata niiskust loomsetes ja taimsetes rasvades ja õlides teise meetodiga, mis määrati kindlaks neljanda komisjoni direktiiviga, millega kehtestatakse ühenduse analüüsimeetodid söötade ametlikuks kontrollimiseks; seepärast tuleks peatada kohustus kohaldada teises direktiivis piiritletud niiskuse määramise meetodit loomsete ja taimsete rasvade ja õlide suhtes; käesolevas direktiivis ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Teist komisjoni direktiivi, millega kehtestatakse ühenduse analüüsimeetodid söötade ametlikuks kontrollimiseks, muudetakse järgmiselt. Lisa 1. osa punkti 1 esimese lõigu teine lause asendatakse järgmisega: "See ei hõlma õli- ja rasvaturu ühise korralduse kehtestamist käsitlevas nõukogu 22. septembri 1966. aasta määruses nr 136/66/EMÜ [4] määratletud lihtsöödana kasutatavate piimatoodete, mineraalainete ja peamiselt mineraalainetest koosnevate segude, loomsete ja taimsete rasvade ja õlide ega õliseemnete ja -viljade analüüsimist." Artikkel 2 Liikmesriigid jõustavad käesoleva direktiivi sätete järgimiseks vajalikud õigusnormid hiljemalt 1. jaanuaril 1973. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 5. detsember 1972 Komisjoni nimel president S. L. Mansholt [1] EÜT L 170, 3.8.1970, lk 2. [2] EÜT L 171, 29.7.1972, lk 39. [3] EÜT L 279, 20.12.1971, lk 7. [4] EÜT L 170, 3.8.1970, lk 2. --------------------------------------------------
Nõukogu direktiiv,

4. märts 1974,

millega muudetakse rahvusvaheliste vedude teatavate ühiseeskirjade kehtestamist käsitlevat esimest direktiivi (kaupade autovedu rendi või tasu eest)

(74/149/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikli 75 lõiget 1,

võttes arvesse komisjoni ettepanekut,

võttes arvesse Euroopa Parlamendi arvamust,

võttes arvesse majandus- ja sotsiaalkomitee arvamust

ning arvestades, et:

on soovitav, et muudetaks veonduses kohaldatavaid eeskirju, võtmaks arvesse liikmesriikidevahelise kaubanduse arengut; seda vajadust silmas pidades on väga oluline, et muu hulgas tuleks vabastada teatavat liiki väikeveokid igasuguse kvoodi- või loasüsteemi kohaldamisest; lisaks on soovitav, et esimese nõukogu 23. juuli 1962. aasta direktiivi, millega kehtestatakse rahvusvaheliste vedude teatavad ühiseeskirjad (kaupade autovedu rendi või tasu eest), [1] muudetud nõukogu 19. detsembri 1972. aasta direktiiviga, [2] artiklit 1 ei kohaldataks enam rendi või tasu eest tehtavate vedude suhtes,

ON VASTU VÕTNUD KÄESOLEVA DIREKTIIVI:

Artikkel 1

23. juuli 1962. aasta direktiivi pealkiri asendatakse järgmisega:"Esimene nõukogu direktiiv liikmesriikidevahelise teatavat liiki kaupade autoveo ühiseeskirjade kehtestamise kohta."

Artikkel 2

"Iga liikmesriik liberaliseerib käesoleva artikli lõigetes 2 ja 3 ettenähtud viisil rahvusvahelised kaupade autoveod omal kulul, mis hõlmavad käesoleva direktiivi I ja II lisas loetletud liikmesriike, kui vedu toimub selle liikmesriigi territooriumile või tema territooriumilt selle liikmesriigi territooriumi kaudu."

Artikkel 3

"10. Kaubavedu mootorsõidukitega, mille suurim lubatud täismass koos haagisega ei ületa 6 tonni või mille lubatud kandevõime koos haagise kandevõimega ei ületa 3,5 tonni.

11. Arstiabiks vajalike kaupade vedu hädaolukorras, eelkõige looduskatastroofide korral.

12. Väärtuslike kaupade (näiteks väärismetallide) vedu erisõidukitega, mida saadavad politsei või turvamehed."

Artikkel 4

23. juuli 1962. aasta direktiivi II lisa muudetakse järgmiselt:

a) punkti 1 esimene lause asendatakse järgmisega:"Vedu liikmesriigiga külgneva liikmesriigi piirialale, mis ulatub nende ühisest piirist linnulennul kuni 25 km kaugusele, ja vastupidi.";

b) punkt 2 jäetakse välja ning punktid 3, 4, 5 ja 6 muutuvad vastavalt punktideks 2, 3, 4 ja 5;

c) lisatakse järgmised punktid:

"6. Merelaevade varuosade vedu.

7. Elusloomade vedu, välja arvatud tapaloomad ja puhast tõugu hobused."

Artikkel 5

Liikmesriigid võtavad vajalikud meetmed, et liberaliseerida hiljemalt 1. juuliks 1974 käesoleva direktiivi artiklites 2 ja 3 ning artikli 4 punktides a ja c osutatud veoliigid.

Iga liikmesriik teatab komisjonile kolme kuu jooksul pärast käesoleva direktiivi teatavakstegemist ja hiljemalt 1. juuliks 1974 käesoleva direktiivi rakendamiseks võetud meetmed.

Artikkel 6

Käesolev direktiiv on adresseeritud liikmesriikidele.

Brüssel, 4. märts 1974

Nõukogu nimel

eesistuja

W. Scheel

[1] EÜT 70, 6.8.1962, lk 2005/62.

[2] EÜT L 291, 28.12.1972, lk 155.

--------------------------------------------------
Nõukogu direktiiv,

7. november 1974,

millega muudetakse kapitali suurendamise kaudset maksustamist käsitleva direktiivi 69/335/EMÜ artikli 5 lõiget 2

(74/553/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 99 ja 100,

võttes arvesse komisjoni ettepanekut,

võttes arvesse assamblee arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

kapitali suurendamise kaudset maksustamist käsitleva nõukogu 17. juuli 1969. aasta direktiivi 69/335/EMÜ [3] artikli 5 lõikes 2 sätestatakse, et selle artikli lõike 1 punktides a, b ja c osutatud juhtudel ei tohi kapitalimaksuga maksustatav summa olla väiksem kõikidele osanikele/aktsionäridele kuuluvate äriühingu osade/aktsiate tegelikust väärtusest või nende osade/aktsiate nimiväärtusest, kui viimane on tegelikust väärtusest suurem;

osade/aktsiate tegeliku väärtuse määramine maksustamiskünniseks ei ole mõningatel eespool nimetatud juhtudel kooskõlas ühtlustatud kapitalimaksu aluspõhimõtetega, mille eesmärk on kehtestada süsteem, kus kapitalimaksuga maksustataks üksnes tehingud, mida õiguslikult käsitatakse kapitali suurendamisena ning mis aitavad tugevdada äriühingu majanduspotentsiaali,

ON VASTU VÕTNUD KÄESOLEVA DIREKTIIVI:

Artikkel 1

"2. Lõike 1 punktides a ja b osutatud juhtudel võivad liikmesriigid kapitalimaksuga maksustatava summa aluseks võtta kõikidele osanikele/aktsionäridele kuuluvate äriühingu osade/aktsiate tegeliku väärtuse. Seda ei kohaldata juhtudel, kui sissemaksed on tehtud üksnes sularahas. Maksustatav summa ei tohi olla väiksem kui kõikidele osanikele/aktsionäridele kuuluvate äriühingu osade/aktsiate nimiväärtus."

Artikkel 2

Käesolev direktiiv on adresseeritud liikmesriikidele.

Brüssel, 7. november 1974

Nõukogu nimel

eesistuja

A. Jarrot

[1] EÜT C 76, 3.7.1974, lk 9.

[2] EÜT C 109, 19.9.1974, lk 35.

[3] EÜT L 249, 3.10.1969, lk 25.

--------------------------------------------------
Euroopa Liidu Teataja L 014 , 20/01/1975 Lk 0014 - 0014

Soomekeelne eriväljaanne: Peatükk 6 Köide 1 Lk 0175

Kreekakeelne eriväljaanne: Peatükk 06 Köide 1 Lk 0195

Rootsikeelne eriväljaanne: Peatükk 6 Köide 1 Lk 0175

Hispaaniakeelne eriväljaanne: Peatükk 05 Köide 2 Lk 0045

Portugalikeelne eriväljaanne Peatükk 05 Köide 2 Lk 0045



Nõukogu direktiiv, 17. detsember 1974, millega laiendatakse direktiivi 64/221/EMÜ (välisriigi kodanike liikumise ja elukohaga seonduvate avaliku korra, julgeoleku või tervishoiu seisukohalt õigustatud erimeetmete kooskõlastamise kohta) reguleerimisala liikmesriigi kodanikele, kes kasutavad õigust jääda elama teise liikmesriigi territooriumile pärast füüsilisest isikust ettevõtjana tegutsemist selles riigis (75/35/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 56 lõiget 2 ja artiklit 235, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: direktiiviga 64/221/EMÜ [3] on kooskõlastatud välisriigi kodanike liikumise ja elukohaga seonduvad avaliku korra, julgeoleku või tervishoiu seisukohalt õigustatud erimeetmed; direktiivis 75/34/EMÜ [4] on sätestatud tingimused, mille täitmise korral võivad liikmesriigi kodanikud kasutada õigust jääda elama teise liikmesriigi territooriumile pärast füüsilisest isikust ettevõtjana tegutsemist selles riigis; seega tuleks direktiivi 64/221/EMÜ kohaldada isikute suhtes, kelle suhtes kohaldatakse direktiivi 75/34/EMÜ, ON VASTU VÕTNUD KÄESOLEVA DIREKTIIVI: Artikkel 1 Direktiivi 64/221/EMÜ kohaldatakse liikmesriikide kodanike ja nende pereliikmete suhtes, kellel on õigus jääda elama liikmesriigi territooriumile vastavalt direktiivi 75/34/EMÜ sätetele. Artikkel 2 Liikmesriigid jõustavad käesoleva direktiivi täitmiseks vajalikud meetmed kaheteistkümne kuu jooksul alates direktiivi teatavakstegemisest ning teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 17. detsember 1974 Nõukogu nimel eesistuja M. Durafour [1] EÜT C 14, 27.3.1973, lk 21. [2] EÜT C 142, 31.12.1972, lk 10. [3] EÜT 56, 4.4.1964, lk 850/64. [4] EÜT L 14, 20.1.1975, lk 10. --------------------------------------------------
Euroopa Liidu Teataja L 172 , 03/07/1975 Lk 0017 - 0017

Soomekeelne eriväljaanne: Peatükk 3 Köide 6 Lk 0090

Kreekakeelne eriväljaanne: Peatükk 03 Köide 13 Lk 0032

Rootsikeelne eriväljaanne: Peatükk 3 Köide 6 Lk 0090



Nõukogu direktiiv, 24. juuni 1975, millega muudetakse direktiive 64/432/EMÜ, 64/433/EMÜ, 71/118/EMÜ, 72/461/EMÜ ja 72/462/EMÜ alalise veterinaarkomitee menetluse kehtivuse kohta (75/379/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut, võttes arvesse assamblee arvamust [1] ning arvestades, et: otsusega 68/361/EMÜ [2] moodustatud alaline veterinaarkomitee avaldab oma arvamuse menetluse alusel, mille kehtivust piirati 30 kuuni nimetatud komiteele arvamuse saamiseks taotluse esitamise kuupäevast; küsimus suunati komiteele esimest korda 22. detsembril 1972; möödunud ajavahemik ei ole piisav selleks, et võimaldada lõppotsuse tegemist; eespool nimetatud korra kehtivust tuleks pikendada ainult ajutiselt, ON VASTU VÕTNUD KÄESOLEVA DIREKTIIVI: Artikkel 1 Järgmistes artiklites asendatakse sõnad "30 kuud" sõnadega "102 kuud": - nõukogu 26. juuni 1964. aasta direktiivi 64/432/EMÜ (ühendusesisest veiste ja sigadega kauplemist mõjutavate loomatervishoiu probleemide kohta, [3] viimati muudetud nõukogu direktiiviga 74/387/EMÜ [4]) artikkel 14, - nõukogu 26. juuni 1964. aasta direktiivi 64/433/EMÜ (ühendusesisest värske lihaga kauplemist mõjutavate tervishoiuprobleemide kohta, [5] viimati muudetud direktiiviga 74/387/EMÜ) artikkel 9b, - nõukogu 15. veebruari 1971. aasta direktiiv 71/118/EMÜ (värske kodulinnulihaga kauplemist mõjutavate tervishoiuprobleemide kohta, [6] viimati muudetud direktiiviga 74/387/EMÜ) artikkel 13, - nõukogu 12. detsembri 1972. aasta direktiivi 72/461/EMÜ (ühendusesisest värske lihaga kauplemist mõjutavate tervishoiuprobleemide kohta, [7] viimati muudetud direktiiviga 74/387/EMÜ) artikkel 10, - nõukogu 12. detsembri 1972. aasta direktiivi 72/462/EMÜ (tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [8] viimati muudetud direktiiviga 74/387/EMÜ) artikkel 31. Artikkel 2 Käesolev otsus on adresseeritud liikmesriikidele. Luxembourg, 24. juuni 1975 Nõukogu nimel eesistuja M. A. Clinton [1] EÜT C 111, 20.5.1975, lk 26. [2] EÜT L 255, 18.10.1968, lk 23. [3] EÜT 121, 29.7.1964, lk 1977/64. [4] EÜT L 202, 24.7.1974, lk 36. [5] EÜT 121, 29.7.1964, lk 2012/64. [6] EÜT L 55, 8.3.1971, lk 23. [7] EÜT L 302, 31.12.1972, lk 24. [8] EÜT L 302, 31.12.1972, lk 28. --------------------------------------------------